73. ΠΡΟΕΔΡΙΚΟ ΔΙΑΤΑΓΜΑ υπ' αριθ. 178 της 27 Απρ./15 Μαΐου 1991 (ΦΕΚ  Α' 71) Σύσταση Διεύθυνσης Εκπαίδευσης στον Οργανισμό Εργατικής Εστίας και τροποποίηση διατάξεων του Π.Δ.2/1977(5/Α/1977). Έχοντας υπόψη: 1.Τις διατάξεις του άρθρ. 24 παρ. 5 του Νόμ. 1558/85 «Κυβέρνηση και Κυβερνητικά Όργανα» (137/Α) και του άρθρ. 9 παρ. 10 του Νόμ. 1586/1986 «Βαθμολογική διάρθρωση των θέσεων του δημοσίου, νομικών προσώπων δημοσίου δικαίου και των Οργανισμών Τοπικής Αυτοδιοίκησης και άλλες διατάξεις» (37/Α). 2.Την αριθ. Υ .1140/1051173/1390/0001/1990 κοινή απόφαση του Πρωθυπουργού και του Υπουργού Οικονομικών «Ανάθεση αρμοδιοτήτων Υπουργού Οικονομικών στον Υφυπουργό Οικονομικών» (420/Β). 3.Τις διατάξεις του άρθρ. 5 παρ. 5 του Νόμ. 38/ 1975(83/Α). 4.Τη σύμφωνη γνώμη του Διοικητικού Συμβουλίου του Οργανισμού Εργατικής Εστίας όπως διατυπώθηκε στην αριθ. 50/7.12.1990 συνεδρίαση αυτού. 5.Το Π.Δ.2/77 «περί οργανώσεως και λειτουργίας του Οργανισμού Εργατικής Εστίας». 6.Την αριθ. 102/1991 γνωμοδότηση του Συμβουλίου της Επικρατείας, μετά από πρόταση των Υπουργών Προεδρίας της Κυβέρνησης, Εργασίας και του Υφυπουργού Οικονομικών αποφασίζουμε: ΣΥΣΤΑΣΗ ΔΙΕΥΘΥΝΣΗΣ ΕΚΠΑΙΔΕΥΣΗΣ Άρθρ.1.-1.Στον Οργανισμό Εργατικής Εστίας συνιστάται Διεύθυνση Εκπαίδευσης. 2.Αρμοδιότητα της Δ/νσης Εκπαίδευσης είναι ο προγραμματισμός, η οργάνωση και εκτέλεση εκπαιδευτικών προγραμμάτων για την επαγγελματική κατάρτιση των υπαλλήλων και η διαρκής συνεργασία με τις εκπαιδευτικές μονάδες του Εθνικού Κέντρου Δημόσιας Διοίκησης. 3.Η Διεύθυνση Εκπαίδευσης συγκρατείται από τα παρακάτω 2 Τμήματα: Α)ΤΜΗΜΑ ΕΙΣΑΓΩΓΙΚΗΣ ΕΚΠΑΙΔΕΥΣΗΣ Β)ΤΜΗΜΑ ΕΠΙΜΟΡΦΩΣΗΣ 4.Οι αρμοδιότητες των Τμημάτων της Διεύθυνσης Εκπαίδευσης είναι: Α.ΤΜΗΜΑ ΕΙΣΑΓΩΓΙΚΗΣ ΕΚΠΑΙΔΕΥΣΗΣ Η οργάνωση και εκτέλεση των προγραμμάτων εισαγωγικής εκπαίδευσης των υπαλλήλων, τόσο πριν από την ανάληψη υπηρεσίας ή εντός του πρώτου εξαμήνου από την ημερομηνία ανάληψης υπηρεσίας το αργότερο με σκοπό την γενική ενημέρωση, όσον και οποτεδήποτε μετά τη συμπλήρωση 2 μηνών υπηρεσίας και μέχρι την λήξη της διετούς δοκιμαστικής υπηρεσίας σε συνεργασία και με το Εθνικό Κέντρο Δημόσιας Διοίκησης. Η οργάνωση και εκτέλεση, σε συνεργασία με το Ινστιτούτο διαρκούς Επιμόρφωσης, κοινών προγραμμάτων εισαγωγικής εκπαίδευσης για υπαλλήλους περισσοτέρων Ν.Π.Δ.Δ. με βάση τη συνάφεια των αντικειμένων ή για θέματα κοινού ενδιαφέροντος. Β)ΤΜΗΜΑ ΕΠΙΜΟΡΦΩΣΗΣ -Η Οργάνωση και εκτέλεση προγραμμάτων επιμόρφωσης ειδικού ενδιαφέροντος για τους υπαλλήλους του Οργανισμού. Στα προγράμματα αυτά μπορεί να περιλαμβάνονται, σε συνεργασία με το Ινστιτούτο Διαρκούς Επιμόρφωσης και θέματα γενικού ενδιαφέροντος, όταν τούτο κρίνεται σκόπιμο ή οικονομικώς συμφέρον. -Η Οργάνωση και εκτέλεση προγραμμάτων επαγγελματικής εξειδίκευσης των υπαλλήλων του Οργανισμού σε αντικείμενα της υπηρεσίας τους. -Η Οργάνωση και εκτέλεση, σε συνεργασία με την Εθνική Σχολή Δημόσιας Διοίκησης, προγραμμάτων παραγωγικής εκπαίδευσης των υπαλλήλων της κατηγορίας ΠΕ του Οργανισμού. Τα προγράμματα αυτά μπορεί να οργανώνονται και κατά κύκλους διαφόρων φορέων με βάση τη συνάφεια του αντικειμένου τους. -Η Μέριμνα για την μετεκπαίδευση των υπαλλήλων του Οργανισμού, στις περιπτώσεις που αυτή κρίνεται αναγκαία για τη διεύθυνση των επιστημονικών ή τεχνικών τους γνώσεων, που είναι πρόσφορες για την καλύτερη αντιμετώπιση των αναγκών της υπηρεσίας ή την εκπαίδεύσή τους σε σύγχρονες τεχνικές διοίκησης και τεχνολογίας. -Η Μέριμνα για την μεταπτυχιακή εκπαίδευση των υπαλλήλων του Οργανισμού Κατηγορίες ΠΕ ή ΤΕ σε ΑΕΙ της ημεδαπής ή της αλλοδαπής για την λήψη μεταπτυχιακού τίτλου Σπουδών, συναφούς με το αντικείμενο του Οργανισμού. -Η Μέριμνα για την έκδοση απόφασης με την οποία ορίζεται το διδακτικό προσωπικό των εκπαιδευτικών προγραμμάτων που εκτελεί ο Οργανισμός, εφ' όσον δεν ανήκει στο διδακτικό προσωπικό του Εθνικού Κέντρου Δημόσιας Διοίκησης. ΠΡΟΪΣΤΑΜΕΝΟΙ ΟΡΓ ΑΝΙΚΩΝ ΜΟΝΑΔΩΝ Άρθρ.2.-1.Της Διεύθυνσης Εκπαίδευσης προΐσταται υπάλληλος Κατηγορίας ΠΕ Δ/κού. 2.Των Τμημάτων προΐστανται υπάλληλοι Κατηγορίας ΠΕ Δ/κου. Άρθρ.3.-(Τροποποίηση διατάξεων του Π.Δ.2/ 1977, ΦΕΚ Α' 5, ανωτ. αριθ. 40). (Μετά τη σελ. 68,258(ε) Σελ. 68,259 Τεύχος 1109 - Σελ. 25 414 Οργανισμός Εργατικής Εστίας 15.Β.α.72-73 415 15.Β.α.73 Οργανισμός Εργατικής Εστίας Με το άρθρ. 26 του Νόμ. 2020/28-28 Φεβρ. 1992, ΦΕΚ Α' 34, (Διόρθ. Σφαλ. στο ΦΕΚ Α' 48/31 Μαρτ. 1992), τόμ. 13, σελ. 244, 9945 αναγνωρίστηκαν οι εισφορές εργοδοτών και εργαζομένων για τους κλάδους ασφάλισης του Ο.Ε.Ε., ως κοινωνικοί πόροι και καθορίστηκαν γενικά τα περί της καταβολής αυτών. 